**ОБРАЗЛОЖЕЊЕ**

**I.УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење Закона о потврђивању Оквирног споразумa о сарадњи између Владе Републике Србије и Владе Централноафричке Републике садржан је у члану 99. став 1. тачка 4) Устава Републике Србије, који прописује да Народна скупштина Републике Србије потврђује међународне уговоре када је законом предвиђена обавеза њиховог потврђивања.

**II. РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ СПОРАЗУМА**

Узимајући у обзир заједнички интерес за развијање сарадње у областима привреде, трговине, инвестиција, образовања, науке, културе, информисања, туризма, омладине и спорта и жељу да се додатно ојачају пријатељски односи и учврсти постојећа сарадња две земље, две стране су се сагласиле да се приступи закључивању Оквирног споразума о сарадњи између Владе Републике Србије и Владе Централноафричке Републике.

Циљ овог споразума је промоција сарадње у наведеним областима путем размене знања и искустава као и размене посета званичника и експерата.

У циљу осигурања доброг спровођења одредби овог споразума, стране су сагласне да успоставе Мешовиту комисију за надгледање.

**III. СТВАРАЊЕ ФИНАНСИЈСКИХ ОБАВЕЗА ИЗВРШАВАЊЕМ СПОРАЗУМА**

За извршење овог споразума нису потребна финансијска средства.